Flå kirke (Buskerud)

Se også Flå kirke (Melhus)

Flå kirke er en korskirke fra 1858 i Flå kommune, Buskerud fylke. Byggverket er i tre og har 450 plasser. Adkomst til stedet er via Rv7.

I 1838 tok Flå menighet kontakt med Kirkedepartementet med bud om sterkt behov for midler til å bygge ny kirke i bygda. Gamle Flå stavkirke var falleferdig, og Hallingdalselva gravde seg stadig lenger inn på kirkegården slik at gamle likkister kom frem i dagen. I 1851 ble det vedtatt å bygge ny kirke, denne gang på vestsiden av elven. I 1856 startet arbeidet med den nye kirken, og 15. september 1858 ble kirken vigslet av prost Søren Bugge.

I våpenhuset henger er maleri av Kari Heie som var kjent som «Vis-Kari». Hun fikk jevnlig anfall - antagelig epileptiske - og fikk da angivelig syner som hun meddelte til bot og omvendelse, og særlig var det bygdas spillemenn som fikk unngjelde i hennes tordentaler.Bergo, Jørgen: De klarsynte s. 56-71, Modum-trykk, 1974 Hun satte med dette i gang en vekkelse i bygda som spredte seg over store deler av Buskerud, og man tror også at hun var den første kvinnen som entret en norsk prekestol da hun fikk tale i Flå kirke.

 Referanser 

 Litteratur 



 Eksterne lenker 
 Sigrid og Håkon Christie: Flå kirke i «Norges kirker»
 Terra Buskerud – Flå kirke, vekkelseskirken



Kategori:Kirker i Flå
Kategori:Kirker i Hallingdal prosti
Kategori:Christian H. Grosch
Kategori:Kulturminner i Flå
Kategori:Religiøse byggverk fra 1858
Kategori:1858 i Norge
Kategori:Korskirker i Norge